Епитафи у драгачевским селима: Кривача
Епитафи у драгачевским селима: Кривача су сведочанства преписана са старих надгробних споменика у селу Кривача (Општина Лучани).

Кенотафи 
Кенотаф Светиславу Миловановићу (†1914) (Кривача – Миловановићи)
 За вечиту успомену
 никад не прежаљеном брату нашем
 у рату изгубљеног
 СВЕТИСЛАВ
 син пок. Лазара и Василије Миловановића
 из Криваче
 којије поживијо 23 г.
 у том времену ступијоје
 у овај европски рат
 као обвезник сталног кадра
 II чете III батаљона X пука
 који за браник своје отаџбине
 борећи се против аустријске војске
 на положају Конетици код Београда
 погинуо 17 новембра 1914 г.
 Тамо је и сарањен
 Бог даму душу прости
 Овај знак подигошему
 брат Адам Милисав Ристо
 и кћи Милица

Кенотаф Цветомиру Весовићу (†1915) (Кривача – Ђекићи)
 ЦВЕТОМИР
 син Цмиљке и Драгића Весовића
 из Криваче
 који поживи 19 год.
 Којије као регрут
 ступијо на војну дужност
 у српско-аустријски рат
 и приликом евакуације Србије
 при оступању војске
 умроје 21 децембра 1915 год.
 у каваји.
 тамо је и сарањен
 Овај спомен сподиже
 мајка цмиљка сину
 за знак гроба
 док је српског рода

Кенотаф Јовану Славковићу (†1917) (Кривача – Ђекићи)
 ЈОВАН СЛАВКОВИЋ
 из Криваче
 Возар муницијоколоне
 шумадиснке дивизије II позива
 бијо у рату од 1912 г. до 1917.
 поживи 45 г.
 а умре као заробљеник у Ческој
 25 јуна 1917 год.
 Спомен подижему
 жена Даринка и пасторак Јован

Ђекића гробље 
Споменик Танаску Јовановићу (†1837) (Кривача – Ђекићи)
 1837
 оваи билег поби
 радивое оцу
 ТАНАСКУ ИОВАНО

Споменик Радовану Бабићу (†1840) (Кривача – Ђекићи)
 Овде почива
 Раб Божи
 РАДОВАН
 син Панта Бабића
 жител Села Криваче
 поживи 40. г.
 умре 27 јануара 1840 Год:
 бог даму душу прости
 Оваи билег сподигошему
 Синови Его Петар
 и Илија и Ђурђе

Споменик Дмитри Танасковић (†1841) (Кривача – Ђекићи)
 1841
 Овде почива
 ДМИТРА
 супруга Радивоја Танасковића
 поживи 27 Г.
 умрие 6. августа
 и чедо њено стана

Споменик Панту Бабићу (†1841) (Кривача – Ђекићи)
 Ови билег
 удари коста своему отцу
 ПАНТУ БАБИЋУ
 преставиосе 1841 г:
 Писао радосав чикириз
 из ртиу

Споменик Пауну Петровићу (†1854) (Кривача – Ђекићи)
 Овде почива Раб Божии
 ПАУН
 син веселина петровића
 бивш: кмет от села Криваче,
 поживи 35. Год.
 и умре 8. јулија 1854 Г:
 Оваи билег подигоше му
 браћа его Павла и Милан
 и син му его Обрад,
 за в[ечни] с[помен]
 подписага и гради
 Радосав Чикириз

Споменик Веселину Петровићу (†1862) (Кривача – Ђекићи)
 Овде почива раб божии
 ВЕСЕЛИН ПЕТРОВИЋ
 бивши кмет из Села Криваче
 Поживи 76. год.
 престависе 21 Јануари[ја] 1862. Год.
 Оваи Билег Ударишему
 Синови Павле и Миле
 и унук Обрад Его
 Писа Глишо Дмитрић.
 из с: Котраже

Споменик Миловану Весовићу (†1873) (Кривача – Ђекићи)
 Овде почива Раб Божи
 МИЛОВАН ВЕСОВИЋ
 из криваче 
 А кои поживи 39. г.
 престави се у вечнос
 6 дана по воскресниу у 1873. Г.
 бог даму душу прости
 оваи билег подижему
 његова супру: Елика

Споменик Станку Виторовићу (†1889) (Кривача – Ђекићи)
 У овом ладном гробу
 вечни сан борави
 СТАНКО ВИТОРОВИЋ
 који Чесно и Поштено
 у Кривачи Поживио 57 Год.
 и зато Време Живота Свога
 Рачунаосе у ред Први Домаћина
 и Поштени људи
 а на Жалос Својим укућанима
 Умре 15-ог јануара 1889 Год.
 И Бог Даму Душу Прости
 Знак овај подиже Зет Јовић
 и Кћер Дринка
 и Супруга Круна

Споменик Обраду Весовићу (†1902) (Кривача – Ђекићи)
 Овде почива Р. Б.
 ОБРАД  ВЕСОВИЋ
 из Криваче
 Бивши кмет
 којије учествовао
 у Српско Турском рату
 где је и рањен
 Поживијо 50 г.
 Умро 1 маја 1902 Г.

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.
Драгачевски епитафи